
NARVA LINNAVALITSUSE MAJANDUSAMETI

 PÕHIMÄÄRUS

Narva Linnavolikogu ___. detsembri 2006 a. määrus nr _____

Määrus kehtestatakse kohaliku omavalitsuse korralduse seaduse § 22 lõike 1 punkti 34 alusel.

1.PEATÜKK

ÜLDSÄTTED

§ 1.  Staatus, nimi ja tööpiirkond

(1) Narva Linnavalitsuse Majandusamet (edaspidi amet) on Narva linna ametiasutus ja Narva Linnavalitsuse amet.

(2) Ameti ametlik nimi on NARVA LINNAVALITSUSE MAJANDUSAMET.

(3) Ameti tööpiirkond on Narva linna haldusterritoorium.

(3 Amet on Narva Linnavalitsuse Linnavara- ja majandusameti õigusjärglane kommunaalmajanduse küsimustes. 

§ 2.  Asukoht

Ameti aadress on Peetri plats 5, 20308 NARVA linn.

§ 3.  Sümboolika, pitsat, pangaarve ja eelarve 

(1) Ametil on Narva linna vapi kujutise ja oma nimega pitsat, dokumendiplangid.

(2) Ameti teenindavate pangakontode pidaja on Narva Linnavalitsuse Haldusamet.

(3) Amet finantseeritakse Narva linna eelarvest ja tegutseb talle linnaeelarves ettenähtud vahendite piires. 

(4) Amet finantseeritakse Narva linna eelarvest ja tegutseb talle linnaeelarves ettenähtud vahendite piires. Narva linnaeelarvest ametile eraldatud rahavahendite käitlemine teostab ameti huvides Narva Linnavalitsuse Haldusamet.

(5) Vara, mis on ameti kasutuses, on Narva linna omand, mis asub Narva Linnavalitsuse Haldusameti bilansil.

§ 4.  Ameti moodustamine, lõpetamine ja aruandlus

(1) Ameti moodustab, korraldab ümber ja tegevuse lõpetab ning tema põhimääruse kinnitab ja teeb selles muudatusi Narva Linnavolikogu (edaspidi linnavolikogu).

(2) Amet on aruandekohustuslik Narva Linnavalitsuse (edaspidi linnavalitsus) ees, kes suunab ja koordineerib tema tegevust ning teostab tema üle seaduses sätestatud korras teenistuslikku järelevalvet.

(3) Amet juhindub oma tegevuses riigi ja Narva kohaliku omavalitsuse õigusaktidest ning käesolevast põhimäärusest.

2. PEATÜKK

TEGEVUSVALDKOND JA ÜLESANDED

§ 5.  Ameti tegevusvaldkond

Ameti tegevusvaldkonnaks on Narva linna haldusterritooriumil kommunaalmajanduspoliitika ja keskkonnakaitse strateegia väljatöötamine ja realiseerimise korraldamine.

§ 6.  Ameti ülesanded 

Tegevusvaldkonna raames ameti ülesanneteks on:

1) Narva linna (edaspidi linna) heakorrastusobjektide, tehnovõrkude ja linna infrastruktuuri projekteerimise, ehituse, remondi, rekonstrueerimise, hoolduse ja puhastuse korraldamine;

2) linna teede, tänavate, teerajatiste, teede infokandjate projekteerimise, ehituse, remondi, rekonstrueerimise, hoolduse ja puhastuse korraldamine;

3) tänavavalgustuse ja teiste linnainfrastruktuuriobjektide valgustuse projekteerimise, ehituse, remondi ja hoolduse korraldamine; 

4) teehoiualaste uuringute korraldamine; 

5) linna teedevõrgu planeerimises osalemine;

6) linna planeeritud teedevõrgu ehituse korraldamine;

7) linna teehoiukava, teede arengukava ja teiste teehoidu käsitlevate dokumentide eelnõude väljatöötamine; 

8) kaevetöölubade, linnatänavatel erakorraliseks veoks või sõiduks erilubade ja muude ameti põhitegevusest tulenevate lubade taotluste menetlemine, andmine ja/või peatamine ja/või tühistamine;

9) kaeve- ja avariitööde üle kontrolli korraldamine; 

10) linna ühisveevärgi ja -kanalisatsiooni arendamise kava elluviimise korraldamine ja seire; 

11) sademetevee kanalisatsiooni projekteerimise, ehituse ja käitluse korraldamine; 

12) vee-ettevõtjatega veemajandusalase koostöö korraldamine; 

13) linna veehaarde kaitse ja kvaliteetse veevarustuse- ja kanalisatsiooniteenuse osutamise korraldamine;

14) linna avalikke teenuseid pakkuvate infrastruktuuriobjektide projekteerimise, ehituse, remondi, hoolduse ja opereerimistegevuse korraldamine; 

15) detailplaneeringute, tee- ja tänavavalgustusehituse ja teiste projektide ning tänavakaubanduse, reklaami ja teiste lubade kooskõlastamine;

16) linna keskkonna ja looduse kaitsmine, säästva arengu printsiipide järgimine ning tervisliku elukeskkonna loomiseks soodsate tingimuste tagamine;

17) linna keskkonnakaitsealase strateegia ja tegevuskavade väljatöötamine ning ellurakendamise korraldamine;

18) linna ja tema mõjupiirkonna seisundi ja arenguvajaduste väljaselgitamiseks keskkonnakaitseliste ning muude uuringute, mõõtmiste ja küsitluste korraldamine ning nende põhjal linna arengusuundade väljatöötamises osalemine;

19) ettepanekute tegemine linna looduskeskkonna eripära, miljööväärtuslike parkide, haljasalade, väärtuslike maastike, looduse üksikelementide ja looduskoosluste määratlemiseks ning nende kaitse- ja kasutamistingimuste seadmiseks;

20) arengukavadele, planeeringutele ja projektidele keskkonnakaitsenõuete esitamine ja seatud keskkonnakaitseliste tingimuste ja nõuete täitmise kontrollimine;

21) ettepanekute tegemine ranna ja kalda piiranguvööndi ning ehituskeeluvööndi täpsustamiseks looduskaitse seaduse mõistes ja korras;

22) ettepanekute tegemine maa-alade ja üksikobjektide kaitse alla võtmiseks ning kaitse alla võetud maa-alade ja üksikobjektide kaitserežiimi täpsustamiseks, muutmiseks või lõpetamiseks;

23) linna metsade, rohealade ning puhke- ja virgestusalade võrgustiku säilitamise, arendamise ja säästliku kasutamise korraldamine;

24) puude raielubade menetlemine ja väljastamine linna haljastuse säästva arengu põhimõtetest lähtuvalt ning raie järelevalve;

25) veehaarete kaitse ja säästliku kasutamise korraldamine ja uute veehaarete rajamistaotluste menetlemine ja seisukohtade esitamine;

26) linna veekogude ja märgalade kasutamise ja kaitse korraldamine;

27) ohtlike jäätmete käitluslitsentside taotluste läbivaatamine, linna seisukohtade esitamine ning reostunud maa-alade saneerimise tingimuste seadmine;

28) ehitiste keskkonnamemorandumite läbivaatamine ja vajadusel keskkonnamõju hindamise algatamine, keskkonnamõju hindamise aruannete läbivaatamine ja suunamine järelevalve teostajale ning kohustuslike keskkonnaauditite aruannete järeldusotsuste läbivaatamine;

29) välisõhu strateegilise mürakaardi ja välisõhus leviva müra vähendamise tegevuskava koostamise korraldamine;

30) keskkonnateadlikkuse, säästva arengu ja keskkonnahoidliku tarbijamentaliteedi propageerimine, ettevõtete nõustamine ning üldsuse kaasamine keskkonda mõjutavate otsuste tegemisel;

31) kompostimisväljakute võrgustiku loomine ning aia- ja pargijäätmete kogumissüsteemi välja arendamine;

32) linna haljastus- ja heakorratööde korraldamine ja koordineerimine;

33) linna avalikke parkide ja kalmistute hoolduse korraldamine;

34) linna poolt avatud ühistualettide hooldamise korraldamine;

35) linna suplusrandade hooldamise korraldamine;

36) linna väikeste arhitektuurivormide hooldamise, remondi korraldamine ja uute väikeste arhitektuurivormide ehitamise ja paigaldamise korraldamine;

37) koerte ja kasside registreerimise korraldamine;.

38) hulkuvate koerte ja kasside püüdmise, hoidmise ja omanikule tagastamise või uuele omanikule üleandmise ning omanikuta looma hukkamise korraldamine;

39) surnu veo korraldamine sündmuskohalt kohtumeditsiinilisse ekspertiisi;

40) omasteta või tundmatu isiku matmise korraldamine;

41) korraldatud olmejäätmeveo ettevalmistamine ja rakendamine Narva linnas;

42) olmejäätmete kogumise ja veo ning kodumajapidamises tekkivate ohtlike jäätmete kogumise ja jäätmekäitlejale üleandmise korraldamine;

43) oma pädevuse piires riiklikes ja rahvusvahelistes projektides, programmides ning koostöös osalemine;

44) linnatranspordi planeerimine, arengu suunamine, koordineerimine ja korraldamine; 

45) häireteta, sujuva, võimalikult kiire, ohutu ja keskkonda minimaalselt kahjustava liikluse tagamine; 

46) transpordi liikluse alas arengukavade, planeeringute ja projektide ning nende lähteülesannete kooskõlastamine;

47) linnatranspordialase rahvusvahelise koostöö korraldamine;

48) linnatranspordialaste uuringute ja projektide koostamise korraldamine; 

49) linnatranspordi ja liiklusalaste registrite ning muude ameti põhiülesannete täitmiseks vajalike registrite ja andmebaaside pidamine;

50) ühistranspordi infrastruktuuri objektide planeerimise, rajamise, korrashoiu ja kasutamise korraldamine ning ühissõidukitele soodusliiklusolude loomiseks meetmete tarvitusele võtmine;

51) ühistranspordi teenindustaseme normide kindlaksmääramine linnaliinidel ja koos vedajatega nende järgimise tagamine; 

52) linna ühistranspordi liinivõrgu kujundamine, mis on seotud maakondliku ja üleriigilise liinivõrguga;

53) liinide marsruutide, peatuste ja töörežiimi kehtestamine; 

54) linnaliinide sõiduplaanide koostamise nõuete ja nende esitamise, läbivaatamise, muutmise ja kinnitamise korra väljatöötamine ning sõiduplaanide kinnitamine; 

55) linna teenindavate maakonnaliinide sõiduplaanide läbivaatamine ja ettepanekute esitamine;

56) linna ühistranspordi avaliku liiniveo sõidupiletite, -talongide ja -kaartide ning nende hindade väljatöötamine;

57) linna ühistranspordi ühtse piletisüsteemi sõidutalongide ja -kaartide valmistamise, levitamise ja tasu kogumise ning piletikontrolli korraldamine;

58) ühissõidukite peatuskohtade tehnilise varustatuse ja korrashoiu kontrollimine;

59) ühissõidukite liiklusega tänavatel teekatte korrashoiu, valgustuse ja liiklust korraldavate tehniliste vahendite paigaldamise või nende ekspluatatsiooni käigus tekkinud puuduste väljaselgitamine; 

60) avalikule liiniveole ja kommertsliiniveole vedajate valimiseks avalike konkursside korraldamine ja vastavalt linnavalitsuse volitusele vedajatega avaliku teenindamise lepingute sõlmimine;

61) sõitjateveo tegevuslubade, liinilubade, sõidukikaartide ja muude ameti põhitegevusest tulenevate erilubade taotluste menetlemine, lubadeväljastamine, peatamine ja kehtetuks tunnistamine; 

62) taksonduse korraldus, takso- ja tegevuslubade väljastamine ja kontrollimine ning taksoteeninduse eeskirjadest kinnipidamise kontrollimine; 

63) avaliku liiniveo rahastamine avaliku teenindamise lepingute alusel linna eelarvest ettenähtud vahenditest, riigieelarvest ja ettevõtjate sihteraldistest; 

64) liiklusohutusalase töö ja liikluskasvatuse korraldamine; 

65) sõidukite parkimise ja parkimiskontrolli korraldamine; 

66) liikluskorraldusalaste uuringute korraldamine; 

67) teede ja tänavate liikluse ajutise sulgemise taotluste kooskõlastamine, sulgemislubade väljastamine; 

68) teede- ja tänavavalgustusehituse ja teiste projektide kooskõlastamine; 

69) parkimistasu maksmise kontrollimine või kontrolli korraldamine, viivistasu määramine või määramise korraldamine, viivistasu sissenõudmine või sissenõudmise korraldamine, parkimistasu haldamise toimingute teostamine või teostamise korraldamine vastavalt seadusetele ning linnavolikogu poolt kehtestatud parkimistasu määrusele;

70) liiklusskeemide  kooskõlastamine või koostamise korraldamine, ettepanekute tegemine liiklusskeemide parendamiseks; 

71) linnaliikluse operatiivne korraldamine liiklusmärkide, teemärgiste, fooride, piirete ja teiste liikluskorraldusvahenditega, liikluskorralduse tehniliste vahendite tellimine, nende paigalduse ja hoolduse korraldamine; 

72) liikluseks mittevajalike teabevahendite ülespanekuga seotud küsimuste lahendamine ning nende asukoha kooskõlastamine;

73) valgusfooride ja foorijuhtimiskeskuse töö tagamine;

74) liiklust häirivalt või ohustavalt pargitud sõiduki ümberpaigutamise korraldamine; 

75) Narva linna haldusterritooriumil sanitaarkontrolli läbiviimise korraldamine;

76) dokumentide ettevalmistamine riigihangete ja konkurside ameti tegevusvaldkondades läbiviimiseks;

77) avalduste, märgukirjade ja kaebuste menetlemine kommunaalamajanduse valdkonnas (välja arvatud väärteomenetluse valdkonnas);

78) ameti pädevusse kuuluvates küsimustes Narva kohaliku omavalitsuse õigusaktide väljatöötamine;

79) tee- ja tänavavalgustuse registri, koerte, kalmistute ja muude ameti põhiülesannete täitmiseks vajalike registrite ja andmekogude pidamine;

80) Euroopa Liidu ning era- ja avaliku sektori vahendite taotlemine ameti põhiülesannete täitmiseks ja nende vahendite kasutamise korraldamine; 

81) oma pädevuse piires rahvusvahelises koostöös osalemine seal hulgas Euroopa Liidu programmidest osavõtu korraldamine; 

82) ameti poolt väljaantud lubadest informatsiooni ja lubade koopiate üleandmine Narva Linnavalitsuse Korrakaitseametile kontrolli teostamiseks;

83) ametile pandud teiste ülesannete täitmine.

3. PEATÜKK
AMETI ÕIGUSED 

§ 7.  Ameti õigused

Ametil on oma ülesannete täitmiseks riigi ja Narva kohaliku omavalitsuse õigusaktidega sätestatud korras õigus:

1) esitada linnavalitsusele ameti pädevusse kuuluvates küsimustes Narva kohaliku omavalitsuse õigusaktide eelnõusid;

2) saada Narva linna teistelt ametiasutustelt, linna ametiasutuste hallatavatelt asutustelt ning teistelt juriidilistelt ja füüsilistelt isikutelt andmeid ja informatsiooni, mis on vajalikud ametile pandud ülesannete täitmiseks; 

3) moodustada komisjone ja töögruppe;

4) kooskõlastusel käesoleva määruse §8 lõike 1 teises lauses nimetatud linnavalitsuse liikmega kaasata oma töösse lepingulisel alusel spetsialiste ja eksperte tasu eest;

5) sõlmida oma ülesannete täitmiseks lepinguid;

6) teha ettepanekuid omavahelise koostöö ja töökorralduse kohta Narva linna ametiasutustega;

7) anda erialaseid konsultatsioone, korraldada seminare, teha analüüse;

8) osaleda riiklikes ja rahvusvahelistes projektides, programmides ning koostöös;

9) teha koostööd kohaliku omavalitsuse korralduse seaduses sätestatud organite ja isikute ning nende ühendustega;

10) esitada taotlusi isikute vastutusele võtmiseks, kes on rikkunud seadluseandluse ja linna eeskirjade sätteid;

11) osutada juriidilistele ja füüsilistele isikutele tasulisi teenuseid, oma põhimääruse järgsete ülesannete täitmiseks,  vastavalt linnavalitsuse poolt kehtestatud tariifidele ja piirangutele vastavate tööde nimistus;

12) nõuda isikutelt oma pädevuse piires vajalike dokumentide esitamist;

13) rakendada oma ülesannete täitmisel seadustega sätestatud juhtudel Narva linna kohaliku omavalitsuse nimel asendustäitmist ja sunniraha;

14) kasutada Narva kohaliku omavalitsuse õigusaktidega ametile antud muid õigusi.

4. PEATÜKK

JUHTIMINE JA STRUKTUUR

§ 8.  Ameti juhataja

(1) Ametit juhib direktor. Ameti direktorit nimetab ametisse ja vabastab ametist linnavalitsus linnapea ettepanekul. Ameti direktor allub linnavalitsuse liikmete tööjaotuses toodud vastava valdkonna linnavalitsuse liikmele. 

(2) Põhimääruses sätestatud ülesannete täitmiseks ameti direktor riigi ja Narva kohaliku omavalitsuse õigusaktidega sätestatud korras:

1) juhib ameti tegevust ja vastutab ametile pandud ülesannete täitmise eest;

2) annab oma pädevuse piires käskkirju, kirjalikke ja suulisi korraldusi ameti ametnike, abiteenistujate ja töötajate suhtes, ja kontrollib nende täitmist;

3) esitab linnavalitsusele põhjendatud ettepanekuid ameti struktuuri ja teenistujate koosseisu kohta;

4) nimetab ametisse ja vabastab ametist ametnikke ning sõlmib, muudab ja lõpetab töölepinguid abiteenistujate ja töötajatega;

5) kinnitab ameti teenistujate puhkuse ajakava, vormistab töölähetused, korraldab teenistujate täienduskoolitust;

6) kohaldab ameti ametnike, abiteenistujate ja töötajate suhtes distsiplinaarkaristusi;

7) määrab kindlaks ameti ametnike, abiteenistujate ja töötajate ameti- ja tööülesanded, kohustused, vastutus, kinnitab nende ameti- ja tööjuhendid;

8) määrab ameti ametnike, abiteenistujate ja töötajate suhtes lisatasud, preemiad, toetused ja muud ergutused;

9) allkirjastab ametis koostatud dokumendid, annab ameti nimel arvamusi ja kooskõlastusi;

10) sõlmib ameti tegevuse korraldamiseks vajalikke lepinguid lähtudes ameti eelarvest;

11) vastutab ameti ja tema haldusala eelarve vahendite sihipärase kasutamise eest, ameti kasutuses oleva linna vara säilimise ja heaperemeheliku kasutamise eest, 

12) osaleb ameti haldusala eelarve projekti koostamises;

13) rakendab abinõusid ameti majandusliku ja tehnilise baasi arenguks, töötingimuste ajakohastamiseks ning teenistujate kvalifikatsiooni tõstmiseks;

14) kinnitab ameti asjaajamise korra ja sisekorraeeskirja;

15) korraldab ameti asjaajamist;

16) korraldab sissetulnude märgukirjadele, selgitustaotlustele, avaldustele ja muudele dokumentidele vastamist ja kontrollib vastuste tegemist ameti ametnike poolt; 

17) elanike vastuvõtu korraldamine ameti ametnike poolt;

18) ameti avaliku teenistuse koordineerimine, ameti ametnike koolituse korraldamine;

19) esindab ametit ilma täiendavate volitusteta suhetes linnavalitsuse ja linnavolikogu, linnavalitsuse ja linnavolikogu komisjonide, Narva linna ja riigi ametiasutuste, Narva linna ja riigi ametiasutuste hallatavate asutuste, füüsiliste ja juriidiliste isikutega,

20) lahendab kaebused ameti ametnikele, abiteenistujatele ja töötaajatele;

21) osaleb ameti tegevusvaldkonnaga projektdokumentatsiooni läbivaatamisel ja kooskõlastamisel;

22) korraldab infokandjate, tehnovõrkude ja linna infrastruktuuri projekteerimise, ehituse, remondi, rekonstrueerimise, hoolduse ja puhastuse korraldamist ja selle kontrollimist;

23) korraldab linna teede, tänavate, teerajatiste, teede infokandjate projekteerimist, ehitust, remonti, rekonstrueerimist, hooldust ja puhastust;

24) korraldab teehoiualaste uuringuid; 

25) korraldab ja kontrollib linna teehoiukava, teede arengukava ja teiste teehoidu käsitlevate dokumentide eelnõude väljatöötamist; 

26) korraldab kaeve- ja avariitööde üle kontrolli; 

27) korraldab vee-ettevõtjatega veemajandusalase koostööd; 

28) osaleb ameti pädevusse kuuluvates küsimustes Narva kohaliku omavalitsuse õigusaktide väljatöötamises;

29) korraldab tee- ja tänavavalgustuse registri, koerte, kalmistute ja muude ameti põhiülesannete täitmiseks vajalike registrite ja andmekogude pidamist;

30) lahendab muid küsimusi, mis on seotud ameti direktori ülesannete täitmisega.

(3) Ameti direktori äraolekul ameti direktorit asendab ameti teede vanemspetsialist. Teede vanemspetsialisti äraolekul ameti direktorit asendab ameti direktori poolt määratud ameti ametnik. Ameti teede vanemspetsialisti äraoleku puhul, kui ameti direktor, temalt mittesõltuva ootamatu põhjuse tõttu (haigus jne), ei määra tema asendavat ametnikut, siis ameti direktori asendaja määratakse Narva linnapea või tema ülesanded teostava isiku käskkirjaga.

§ 9.  Struktuur teenistujate koosseis

Ameti teenistujate koosseisu kinnitab linnavolikogu.

5. PEATÜKK

RAKENDUSSÄTTED

§ 10.  Määruse jõustumine

Määrus jõustub 1.jaanuaril 2007 aastal.

Mihhail Stalnuhhin

Narva Linnavolikogu esimees

